6-årige børn skal lære om seksualitet i denne uge, hvor kampagnen "Uge sex" rammer de nordjyske skoler, oplyser P4 Nordjylland. Elever helt ned til 0-klasse skal deltage, og det er der en god grund til, siger projektleder Line Anne Roien fra den rådgivne forening sex og samfund. - Seksualundervisning er rigtig vigtig helt fra man er lille, for man bygger hele tiden ovenpå det man har lært, så man ved en masse om sine behov, når man bliver ældre, sig hun. Undervisningen for de helt små klasser vil handle om kropsbevidsthed, og om hvad der er rart og ikke er rart. En anden del af undervisningen handler om, hvordan man kan sige fra, når nogen kommer for tæt på. Eller måske overfor et overgreb. Kampagnen er udviklet af sex og samfund og kører landet over hele ugen. I år er temaet for ugen: grænser og hvordan man sætter dem.

Opsummering:
Kropsbevidsthed og hvor man sætter grænser er på skoleskemaet i denne uge.